UEFA Liga prvaka 1999/00 - prva grupna faza
UEFA Liga prvaka 1999/00 - prva grupna faza je bilo nogometno takmičenje igrano u sklopu Lige prvaka 1999/00. Takmičenje grupne faze Lige prvaka 1999/00. igrano je od 14. septembra do 3. novembra 1999. godine. 32 ekipe bile su podijeljene u osam grupa po četiri ekipe gdje su ekipe u svakoj grupi igrali jedni protiv drugih na domaćem i gostujućem terenu, što znači da je svaka ekipa igrala ukupno šest utakmica u grupnoj fazi takmičenja. Za svaku pobjedu, timovi su dobili tri boda, dok su za neriješen rezultat osvajali po jedan. Na kraju grupne faze, proplasirane i drugoplasirane ekipe iz svih grupa plasirale su se u drugu grupnu fazu Lige prvaka. Od 32 ekipe učesnika prve grupne faze Lige prvaka 1999/00. jedanaest je bilo debitanata: AIK, Boavista, Bordeaux, Chelsea, Fiorentina, Hertha BSC, Lazio, Maribor, Molde, Valencia i Willem II.